CELEX: 32017R0555
Language: et
Date: 2017-03-24 00:00:00
Title: Komisjoni rakendusmäärus (EL) 2017/555, 24. märts 2017, millega muudetakse rakendusmäärust (EL) nr 540/2011 seoses rakendusmääruse (EL) nr 686/2012 lisa B osas loetletud mitme toimeaine heakskiidu kehtivusaja pikendamisega (AIR IV pikendamisprogramm) (EMPs kohaldatav tekst )

25.3.2017   
            
            
               ET
            
            
               Euroopa Liidu Teataja
            
            
               L 80/1
            
         KOMISJONI RAKENDUSMÄÄRUS (EL) 2017/555,
   24. märts 2017,
   millega muudetakse rakendusmäärust (EL) nr 540/2011 seoses rakendusmääruse (EL) nr 686/2012 lisa B osas loetletud mitme toimeaine heakskiidu kehtivusaja pikendamisega (AIR IV pikendamisprogramm)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku ja artikli 78 lõiget 2,
   ning arvestades järgmist:
   
               (1)
            
            
               Komisjoni rakendusmääruse (EL) nr 540/2011 (2) lisa A osas on esitatud toimeained, mida loetakse määruse (EÜ) nr 1107/2009 kohaselt heakskiidetuks.
            
         
               (2)
            
            
               Käesoleva määrusega hõlmatud toimeainete heakskiidu pikendamise taotlused esitati vastavalt komisjoni rakendusmäärusele (EL) nr 844/2012 (3). Siiski võib kõnealuste ainete heakskiidu kehtivusaeg taotlejast mittesõltuvatel põhjustel aeguda, enne kui võetakse vastu otsus ainete heakskiidu pikendamise kohta. Seepärast on vaja pikendada kõnealuste ainete heakskiidu kehtivusaega kooskõlas määruse (EÜ) nr 1107/2009 artikliga 17.
            
         
               (3)
            
            
               Pidades silmas aega ja ressursse, mida on vaja suure arvu 2019.–2021. aastal lõppeva heakskiidu kehtivusajaga toimeainete heakskiidu pikendamise taotluste hindamiseks, loodi komisjoni rakendusotsusega C(2016) 6104 (4) tööprogramm, milles rühmitatakse samalaadsed toimeained ja seatakse prioriteedid selle põhjal, millised on nendega seotud ohud inimeste ja loomade tervisele või keskkonnale, nagu on ette nähtud määruse (EÜ) nr 1107/2009 artikliga 18.
            
         
               (4)
            
            
               Otsuse C(2016) 6104 kohaselt tuleks esmajärjekorras hinnata toimeaineid, mida võib pidada väikese riskiga toimeaineteks. Selliste toimeainete heakskiidu kehtivusaega tuleks seega pikendada nii lühikeseks ajavahemikuks kui võimalik. Võttes arvesse vastutuse ja töö jaotust raportööride ja kaasraportööridena tegutsevate liikmesriikide vahel ning hindamise ja otsuse tegemise jaoks vajalikke ressursse, peaks kõnealune ajavahemik olema toimeainete parafiinõli / (CASi nr 64742-46-7), parafiinõli / (CASi nr 72623-86-0), parafiinõli / (CASi nr 8042-47-5), parafiinõli / (CASi nr 97862-82-3) ja väävli puhul üks aasta.
            
         
               (5)
            
            
               Selliste toimeainete puhul, mis ei kuulu rakendusotsuses C(2016) 6104 esitatud prioriteetsetesse kategooriatesse, tuleks heakskiidu kehtivusaega pikendada kahe või kolme aasta võrra, võttes arvesse kehtivaid aegumistähtaegu ja asjaolu, et rakendusmääruse (EL) nr 844/2012 artikli 6 lõike 3 kohaselt tuleb toimeainete täiendavad toimikud esitada hiljemalt 30 kuud enne heakskiidu kehtivusaja lõppu, ja seda, et raportööride ja kaasraportööridena tegutsevate liikmesriikide vahel on vaja tagada ülesannete ja töö ühtlane jaotamine, ning hindamiseks ja otsuste tegemiseks vajalike ressursside olemasolu. Seepärast on asjakohane pikendada 2-fenüülfenooli (sealhulgas selle soolad, näiteks naatriumsool), kloromekvaadi, dimetakloori, etofeenproksi, penkonasooli, propakvisafopi, tetrakonasooli, triallaadi ja ζ-tsüpermetriini heakskiidu kehtivusaega kahe aasta võrra ning toimeainete bensulfurooni, naatrium-5-nitroguaiakolaadi, naatrium-o-nitrofenolaadi, naatrium-p-nitrofenolaadi ja tebufenpüraadi heakskiidu kehtivusaega kolme aasta võrra.
            
         
               (6)
            
            
               Komisjonile esitati taotlus pikendada toimeaine kvisalofop-P variandi kvisalofop-P-etüüli heakskiidu kehtivusaega ja eraldi taotlus pikendada toimeaine kvisalofop-P variandi kvisalofop-P-tefurüüli heakskiidu kehtivusaega. Arvestades seda asjaolu ning kvisalofop-P-etüüli ja kvisalofop-P-tefurüüli erinevaid riskiprofiile, on asjakohane käsitada kõnealuseid toimeaineid pikendamise menetluse eesmärgil eri toimeainetena. Rakendusotsuses C(2016) 6104 ei kuulu variant kvisalofop-P-etüül esmajärjekorras hinnatavate toimeainete kategooriatesse. Seepärast ning võttes arvesse põhjenduses 5 esitatud põhjuseid, on asjakohane pikendada selle toimeaine heakskiidu kehtivusaega kahe aasta võrra.
            
         
               (7)
            
            
               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kui hiljemalt 30 kuud enne käesoleva määruse lisas sätestatud asjakohast kehtivusaja aegumist ei ole kooskõlas rakendusmäärusega (EL) nr 844/2012 esitatud ettenähtud täiendavat toimikut, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kõige varasemale sellele järgnevale kuupäevale.
            
         
               (8)
            
            
               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kui komisjon võtab vastu määruse, milles sätestatakse, et käesoleva määruse lisas viidatud toimeaine heakskiidu kehtivusaega ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem. Olukorras, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu kehtivusaja pikendamine, püüab komisjon kehtestada varaseima võimaliku kohaldamiskuupäeva, mis on asjaolusid arvestades kohane.
            
         
               (9)
            
            
               Seepärast tuleks rakendusmäärust (EL) nr 540/2011 vastavalt muuta.
            
         
               (10)
            
            
               Võttes arvesse, et mõne aine heakskiit aegub 31. oktoobril 2019 ning taotlejad peaksid esitama täiendavad toimikud 30 kuud enne heakskiidu kehtivusaja lõppu, peaks käesolev määrus jõustuma võimalikult kiiresti.
            
         
               (11)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. märts 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  ELT L 153, 11.6.2011, lk 1.
   
      (3)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
   
      (4)  Komisjoni 28. septembri 2016. aasta rakendusotsus, millega kehtestatakse tööprogramm 2019., 2020. või 2021. aastal lõppeva kehtivusajaga toimeainete heakskiidu pikendamise taotluste hindamiseks vastavalt Euroopa Parlamendi ja nõukogu määrusele (EÜ) nr 1107/2009 (ELT C 357, 29.9.2016, lk 9).
   
      LISA
      Rakendusmääruse (EL) nr 540/2011 lisa A osa muudetakse järgmiselt:
      
                  1)
               
               
                  271. reas asendatakse bensulfurooni käsitleva kande kuuendas veerus („Heakskiitmise aegumine“) kuupäev kuupäevaga „31. oktoober 2022“;
               
            
                  2)
               
               
                  272. reas asendatakse naatrium-5-nitroguaiakolaati käsitleva kande kuuendas veerus („Heakskiitmise aegumine“) kuupäev kuupäevaga „31. oktoober 2022“;
               
            
                  3)
               
               
                  273. reas asendatakse naatrium-o-nitrofenolaati käsitleva kande kuuendas veerus („Heakskiitmise aegumine“) kuupäev kuupäevaga „31. oktoober 2022“;
               
            
                  4)
               
               
                  274. reas asendatakse naatrium-p-nitrofenolaati käsitleva kande kuuendas veerus („Heakskiitmise aegumine“) kuupäev kuupäevaga „31. oktoober 2022“;
               
            
                  5)
               
               
                  275. reas asendatakse tebufenpüraati käsitleva kande kuuendas veerus („Heakskiitmise aegumine“) kuupäev kuupäevaga „31. oktoober 2022“;
               
            
                  6)
               
               
                  276. reas asendatakse kloromekvaati käsitleva kande kuuendas veerus („Heakskiitmise aegumine“) kuupäev kuupäevaga „30. november 2021“;
               
            
                  7)
               
               
                  278. reas asendatakse propakvisafoppi käsitleva kande kuuendas veerus („Heakskiitmise aegumine“) kuupäev kuupäevaga „30. november 2021“;
               
            
                  8)
               
               
                  281. reas asendatakse ζ-tsüpermetriini käsitleva kande kuuendas veerus („Heakskiitmise aegumine“) kuupäev kuupäevaga „30. november 2021“;
               
            
                  9)
               
               
                  284. reas asendatakse dimetakloori käsitleva kande kuuendas veerus („Heakskiitmise aegumine“) kuupäev kuupäevaga „31. detsember 2021“;
               
            
                  10)
               
               
                  285. reas asendatakse etofeenproksi käsitleva kande kuuendas veerus („Heakskiitmise aegumine“) kuupäev kuupäevaga „31. detsember 2021“;
               
            
                  11)
               
               
                  287. reas asendatakse penkonasooli käsitleva kande kuuendas veerus („Heakskiitmise aegumine“) kuupäev kuupäevaga „31. detsember 2021“;
               
            
                  12)
               
               
                  288. reas asendatakse triallaati käsitleva kande kuuendas veerus („Heakskiitmise aegumine“) kuupäev kuupäevaga „31. detsember 2021“;
               
            
                  13)
               
               
                  292. reas asendatakse väävlit käsitleva kande kuuendas veerus („Heakskiitmise aegumine“) kuupäev kuupäevaga „31. detsember 2020“;
               
            
                  14)
               
               
                  293. reas asendatakse tetrakonasooli käsitleva kande kuuendas veerus („Heakskiitmise aegumine“) kuupäev kuupäevaga „31. detsember 2021“;
               
            
                  15)
               
               
                  294. reas asendatakse parafiinõlisid käsitleva kande kuuendas veerus („Heakskiitmise aegumine“) kuupäev kuupäevaga „31. detsember 2020“;
               
            
                  16)
               
               
                  295. reas asendatakse parafiinõli käsitleva kande kuuendas veerus („Heakskiitmise aegumine“) kuupäev kuupäevaga „31. detsember 2020“;
               
            
                  17)
               
               
                  299. reas asendatakse 2-fenüülfenooli (sealhulgas selle soolad, näiteks naatriumsool) käsitleva kande kuuendas veerus („Heakskiitmise aegumine“) kuupäev kuupäevaga „31. detsember 2021“;
               
            
                  18)
               
               
                  kanne 279 asendatakse järgmisega:
                  
                              „279
                           
                           
                              Kvisalofop-P
                           
                           
                               
                           
                           
                               
                           
                        
                              Kvisalofop-P-tefurüül
                              CASi nr 119738-06-6
                              CIPACi nr 641.226
                           
                           
                              (RS)-tetrahüdrofurfurüül(R)-2-[4-(6-klorokinoksaliin-2-üüloksü)-fenoksü]propionaat
                           
                           
                              ≥ 795 g/kg
                           
                           
                              1. detsember 2009
                           
                           
                              30. november 2019
                           
                           
                              A OSA
                              Lubatud kasutada üksnes herbitsiidina.
                              B OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises toiduahela ja loomatervishoiu komitees 23. jaanuaril 2009 kvisalofop-P kohta lõplikult vormistatud läbivaatamisaruande järeldusi ning eelkõige selle aruande I ja II liidet.
                              Üldhindamisel peavad liikmesriigid pöörama erilist tähelepanu:
                              
                                          —
                                       
                                       
                                          sellele, et kaubanduslikul eesmärgil toodetud tehnilise materjali näitajad oleksid kinnitatud ning et nende tõenduseks oleksid esitatud asjakohased analüüsiandmed; toksilisuse toimikus kasutatud katsematerjali tuleks võrrelda kõnealuste tehnilise materjali näitajatega ning kontrollida nende vastavust;
                                       
                                    
                                          —
                                       
                                       
                                          käitajate ja töötajate ohutusele ning tagama, et kasutustingimustega nähakse ette piisavate isikukaitsevahendite kasutamine;
                                       
                                    
                                          —
                                       
                                       
                                          sihtrühma mittekuuluvate taimede kaitsele ning tagama, et kasutusloa tingimustega nõutaks vajaduse korral ohu vähendamise meetmete võtmist, näiteks puhvervööndite jätmist.
                                       
                                    Loa tingimustes tuleb vajaduse korral esitada riskivähendamise meetmed.
                              Asjaomased liikmesriigid tagavad, et teavitaja esitab komisjonile täiendava teabe sihtrühma mittekuuluvatele lülijalgsetele põhjustatava ohu kohta.
                              Liikmesriigid tagavad, et teavitaja esitab selle teabe komisjonile 30. novembriks 2011.“
                           
                        
                              Kvisalofop-P-etüül
                              CASi nr 100646-51-3
                              CIPACi nr 641.202
                           
                           
                              Etüül-(R)-2-[4-(6-klorokinoksaliin-2-üüloksü)fenoksü]propionaat
                           
                           
                              ≥ 950 g/kg
                           
                           
                              1. detsember 2009
                           
                           
                              30. november 2021